Source: https://www.slov-lex.sk/pravne-predpisy/SK/ZZ/2005/109/20051101.html
Timestamp: 2019-11-19 10:14:29+00:00
Document Index: 606096

Matched Legal Cases: ['§ 20', '§ 21', '§ 22', '§ 65', '§ 65', '§ 30', '§ 48', '§ 48', '§ 38', '§ 69', '§ 69', '§ 69', '§ 73', '§ 64', '§ 65', '§ 69', '§ 73']

Zriaďuje sa Úrad pre reguláciu železničnej dopravy (ďalej len „úrad") ako orgán štátnej správy vo veciach dráh, národný regulátor a cenový orgán22) v oblasti celoštátnych a regionálnych dráh, ktorý vykonáva pôsobnosť podľa tohto zákona s výnimkou vecí, o ktorých rozhoduje ministerstvo a samosprávne kraje.
Úrad je rozpočtová organizácia23) so sídlom v Bratislave. Finančnými vzťahmi24) je zapojený na štátny rozpočet prostredníctvom rozpočtovej kapitoly ministerstva.
Úrad môže mimo svojho sídla zriaďovať stále alebo dočasné pracoviská.
Úrad vykonáva činnosti efektívne, objektívne, transparentne a nediskriminačne. Rozhodnutia, opatrenia a informácie vrátane informácií, ktoré prispejú k otvorenému a funkčne konkurenčnému rozhodujúcemu trhu, zverejňuje na internete a vo vestníku dopravy, pričom zabezpečuje ochranu údajov.
Na čele úradu je predseda, ktorého vymenúva a odvoláva vláda Slovenskej republiky na návrh ministra.
schvaľuje organizačný poriadok úradu.
Predsedu úradu v jeho neprítomnosti zastupuje podpredseda úradu, ktorého vymenúva a odvoláva predseda úradu na základe výsledkov výberového konania podľa osobitného predpisu.25)
Funkčné obdobie predsedu úradu a podpredsedu úradu je šesť rokov. Tá istá osoba môže vykonávať funkciu predsedu úradu alebo podpredsedu úradu najviac dve po sebe nasledujúce funkčné obdobia.
Platové a ďalšie náležitosti predsedu úradu určuje vláda podľa osobitného predpisu.25)
Predseda úradu a podpredseda úradu nesmú počas funkčného obdobia
vykonávať funkciu v politickej strane alebo v politickom hnutí ani pôsobiť v ich prospech,
vykonávať funkciu v inom štátnom orgáne alebo v orgáne právnickej osoby zriadenej zákonom ako verejnoprávna inštitúcia,
byť zamestnancom, spoločníkom alebo konateľom právnickej osoby, členom jej štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom fyzickej osoby ani mať podiel na základnom imaní alebo podiel na hlasovacích právach týchto osôb, ani pôsobiť v ich prospech alebo neprospech, ak sú tieto osoby prevádzkovateľom dráhy alebo dopravcom; toto obmedzenie sa vzťahuje aj na blízke osoby26) predsedu úradu a podpredsedu úradu.
Výkon funkcie predsedu úradu a podpredsedu úradu sa skončí:
ak bol odsúdený za úmyselný trestný čin alebo za trestný čin spáchaný z nedbanlivosti priamo súvisiaci s jeho výkonom funkcie,
ak bol pozbavený spôsobilosti na právne úkony,
úmrtím alebo vyhlásením za mŕtveho.
Predseda úradu sa môže vzdať funkcie písomným oznámením predsedovi vlády. Funkčné obdobie predsedu úradu zaniká vymenovaním nového predsedu úradu. Podpredseda úradu sa môže vzdať funkcie písomným oznámením predsedovi úradu.
Predseda úradu a podpredseda úradu môžu byť odvolaní z funkcie, ak
si neplnia povinnosti podľa tohto zákona alebo nezabezpečia, aby úrad plnil povinnosti, ktoré mu ukladá zákon,
počas najmenej šiestich po sebe nasledujúcich mesiacov nevykonáva svoju funkciu.“.
§ 20 ods.1 písm. d) zákona Národnej rady Slovenskej republiky č. 18/1996 Z. z. v znení neskorších predpisov.
§ 21 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.
§ 22 zákona č. 523/2004 Z. z.
Za § 65 sa vkladajú § 65a a 65b, ktoré znejú:
Úrad v rámci svojej pôsobnosti na základe tohto zákona alebo podľa medzinárodných zmlúv, ktorými je Slovenská republika viazaná,
sleduje nediskriminačné zaobchádzanie prevádzkovateľa dráhy so žiadateľmi o prístup na dopravnú cestu a je odvolacím orgánom vo veciach
týkajúcich sa sieťového vyhlásenia a kritérií v ňom obsiahnutých,
prideľovania kapacity dopravnej cesty,
režimu spoplatňovania,
úrovne alebo štruktúry cien za použitie dopravnej cesty,
vydáva a odníma licencie dopravcom,
vydáva a odníma bezpečnostné osvedčenie,
kontroluje dodržiavanie licencií dopravcami,
vydáva a odníma povolenia na prevádzkovanie dráhy,
vykonáva reguláciu cien za používanie dopravnej cesty a reguláciu cien vo vnútroštátnej železničnej osobnej doprave,
vyjadruje sa k zmluve o prevádzkovaní dopravy (§ 30 ods. 3),
schvaľuje zmluvy o prístupe na dopravnú cestu medzi prevádzkovateľom dráhy a dopravcom,
schvaľuje typy dráhových vozidiel železničných dráh a ich podstatné zmeny znamenajúce odchýlku od schváleného typu, vykonáva evidenciu dráhových vozidiel a prideľuje evidenčné čísla dráhovým vozidlám,
poveruje právnické osoby na overovanie odbornej spôsobilosti zamestnancov prevádzkovateľa lanovej dráhy a dopravcu na lanovej dráhe,
vyšetruje nehody v obvode dráhy (§ 48c),
zabezpečuje reguláciu bezpečnosti (§ 48a),
spolupracuje a vymieňa si informácie s regulačnými úradmi alebo obdobnými úradmi iných štátov,
vydáva na základe zákona všeobecne záväzné právne predpisy, ktoré sa vyhlasujú uverejnením v Zbierke zákonov Slovenskej republiky28) (§ 38m),
vykonáva štátny dozor a ukladá sankcie.
„28) Zákon Národnej rady Slovenskej republiky č. 1/1993 Z. z. o Zbierke zákonov Slovenskej republiky v znení neskorších predpisov.“.
Za § 69a sa vkladá § 69b, ktorý znie:
„§ 69b
Zrušuje sa Štátny dráhový úrad.
Správa majetku štátu, ktorú k 31. decembru 2005 vykonával Štátny dráhový úrad, prechádza od 1. januára 2006 na úrad.
Práva a povinnosti zo štátnozamestnaneckého pomeru štátnych zamestnancov Štátneho dráhového úradu, ktorí k 31. decembru 2005 vykonávali štátnu službu, prechádzajú na úrad.
Práva a povinnosti z pracovnoprávnych vzťahov zamestnancov Štátneho dráhového úradu, ktorí k 31. decembru 2005 vykonávali verejnú službu, prechádzajú na úrad.
Konanie začaté pred účinnosťou tohto zákona sa dokončí podľa tohto zákona.“.
V § 73 sa pôvodný text označuje odsekom 1 a dopĺňa sa odsekom 2, ktorý znie:
Proti rozhodnutiu úradu možno podať rozklad. O rozklade rozhoduje predseda úradu na základe návrhu ním zriadenej osobitnej komisie.“.
Tento zákon nadobúda účinnosť 1. januára 2006 s výnimkou čl. III, ktorý nadobúda účinnosť 1. apríla 2005, a § 64 v sedemdesiatom treťom bode, § 65a v sedemdesiatom deviatom bode, § 69b v osemdesiatom siedmom bode, § 73 ods. 2 v osemdesiatom deviatom bode v čl. I, ktoré nadobúdajú účinnosť 1. novembra 2005.